Diari Oficial de la Generalitat Valenciana


Sumari del DOGV 7119, del 26-09-2013 (2013/9041)

Informació pública de la reiteració del tràmit de la modificació puntual proposada amb el número 34, per a adequar les previsions del pla general d'ordenació urbana.
---------------------------------------------------------------------------------------------------------------------------------------------------------------------

### Dades del document

Número de DOGV
:   7119

Data del DOGV
:   26-09-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/9041


Data del document
:   18-09-2013

Organisme emissor
:   Ajuntament d'Alcalà de Xivert

Tipus de document
:   Anunci

Descriptors 

:   * Alcalà de Xivert
    * pla d'urbanisme
    * administració local

Informació pública de la reiteració del tràmit de la modificació puntual proposada amb el número 34, per a adequar les previsions del pla general d'ordenació urbana. [2013/9041]  
L'alcalde president de l'Ajuntament d'Alcalà de Xivert fa saber que el Ple de l'Ajuntament, en la sessió extraordinària celebrada el 16 de setembre de 2013, va adoptar, per unanimitat, l'acord següent:   
  
Nova reiteració del sotmetiment al tràmit d'informació pública de la modificació puntual número 34 del Pla General d'Ordenació Urbana d'Alcalà de Xivert.  
Donat compte de les actuacions que estan en l'expedient que es tramita en este ajuntament en relació amb la proposta de modificació puntual del pla general d'ordenació urbana formulada per Francisco Herrera Cucala, en representació de la societat Construcciones Coveta del Garrofer, SL, als efectes de l'article 81.2 de la Llei Urbanística Valenciana.  
Resultant que amb l'esmentada modificació puntual del planejament vigent es pretén adscriure els sòls qualificats de xarxa primària (parc urbà) pel pla general a les distintes unitats d'execució i sectors de sòl urbanitzables pendents de desenrotllament, per a l'obtenció al moment de la programació d'estos amb subjecció al principi equidistribució dels beneficis i de les càrregues, i assegurar la participació de la comunitat en les plusvàlues que genera l'acció urbanística dels ens públics, entenent per plusvàlua, en el present cas, la previsió d'un parc urbà com a conseqüència de la classificació i ordenació territorial prevista pel pla en l'aprovació. Al seu torn, és objecte de la modificació puntual proposada determinar l'aprofitament lucratiu que li correspon a la propietat dels sòls qualificats com a xarxa primària (parc urbà) a adscriure als distints sectors i unitats d'execució de sòl urbanitzable.  
  
Vist que el Ple de l'Ajuntament, en la sessió ordinària celebrada amb data 25 de juliol de 2012, va acordar: «Sotmetre al tràmit d'informació pública la modificació puntual proposada amb el número 34, per a adequar les previsions del pla general d'ordenació urbana, i es justifica perquè esta perseguix adscriure els sòls qualificats de xarxa primària (parc urbà) pel pla general, a les distintes unitats d'execució i sectors de sòl urbanitzables pendents de desenrotllament, per a la seua obtenció al moment de la programació d'estos amb subjecció al principi equidistribució dels beneficis i de les càrregues, com a sistema de gestió alternatiu a l'expropiació, i, per tant, un benefici per a l'interés general, per mitjà d'anuncis publicats en el Diari Oficial de la Comunitat Valenciana, així com en un diari no oficial d'àmplia difusió en la localitat, d'acord amb el que establix l'article 83.2 de la Llei 16/2005, de 30 de desembre, de la Generalitat Valenciana, Urbanística Valenciana (LUV); publicar-ho, així mateix, en el web i tauler d'anuncis de l'Ajuntament, i advertir de la possibilitat de formular al·legacions, per un termini d'un mes, comptador des de la publicació de l'edicte en el Diari Oficial de la Comunitat Valenciana».  
Resultant que la dita modificació puntual es va exposar al públic, per primera vegada per mitjà d'un anunci en el Diari Oficial de la Comunitat Valenciana número 6849, de 28 d'agost de 2012.  
Vist que el Ple de l'Ajuntament, en la sessió ordinària celebrada amb data 31 de juliol de 2013, va acordar: «Reiterar el tràmit d'informació pública de la modificació puntual proposada amb el número 34, per a adequar les previsions del pla general d'ordenació urbana, i es justifica perquè esta perseguix adscriure els sòls qualificats de xarxa primària (parc urbà) pel pla general, a les distintes unitats d'execució i sectors de sòl urbanitzables pendents de desenrotllament, per a la seua obtenció al moment de la programació d'estos amb subjecció al principi equidistribució dels beneficis i de les càrregues, com a sistema de gestió alternatiu a l'expropiació, i, per tant, un benefici per a l'interés general presentada per la mercantil societat Construcciones Coveta del Garrofer, SL, representada per Francisco Herrera Cucala, per mitjà d'anuncis publicats en el Diari Oficial de la Comunitat Valenciana, així com en un diari no oficial d'àmplia difusió en la localitat, d'acord amb el que disposa l'article 83.2 de la Llei 16/2005, de 30 de desembre, de la Generalitat Valenciana, Urbanística Valenciana (LUV); publicar-ho, així mateix, en el web i tauler d'anuncis de l'Ajuntament, i advertir de la possibilitat de formular al·legacions, per un termini d'un mes, comptador des de la publicació de l'edicte en el Diari Oficial de la Comunitat Valenciana».  
Resultant que amb data 19 d'agost de 2013, Diari Oficial de la Comunitat Valenciana número 7091, es va publicar el segon anunci d'informació pública de la modificació puntual número 34 del Pla General d'Ordenació Urbana d'Alcalà de Xivert, a fi que es formularen les al·legacions que s'estimaren convenients.  
Tenint en compte que el període de sotmetiment de la dita modificació puntual finalitza el dia 19 de setembre de 2013, i tenint en compte que la dita modificació suposa una modificació substancial del pla general d'ordenació urbana, ja que afecta tots els sectors urbanístics a desenrotllar en el nostre municipi, vistes a més les sol·licituds d'ampliació de termini formulades per diversos interessats i atenent criteris d'igualtat i publicitat des d'esta corporació, es considera convenient reiterar novament el tràmit de sotmetiment a informació pública de la modificació puntual esmentada.  
Considerant que l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, establix que l'Administració, excepte precepte en contra, podrà concedir d'ofici o a petició dels interessats una ampliació dels terminis establits, si les circumstàncies ho aconsellen i amb això no es perjudiquen drets de tercer. L'acord d'ampliació haurà de ser notificat als interessats.  
Vist igualment el que establix l'article 83.2.a de la Llei 16/2005, de 30 de desembre, Urbanística Valenciana, en virtut del qual la informació pública d'un pla o les seues modificacions serà per període mínim d'un mes, anunciada en el Diari Oficial de la Comunitat Valenciana i en un diari no oficial d'àmplia difusió en la localitat, sense que s'establisca, al contrari, un període màxim.  
Considerant el que establix l'article 22.2, lletra c, de la Llei reguladora de les Bases del Règim Local, segons la redacció donada per la disposició addicional novena, apartat 1, de la Llei 8/2007, de 28 de maig, de Sòl (en l'actualitat disposició addicional novena del Text Refós de la Llei de Sòl, aprovat pel Reial Decret Legislatiu 2/2008, de 20 de juny), que establix que correspon en tot cas al ple de l'ajuntament l'aprovació inicial del planejament general. D'això se seguix que correspon també en tot cas al ple de l'ajuntament adoptar l'acord d'exposició al públic de les modificacions puntuals d'un pla general.  
  
Per tot allò que s'ha exposat, es proposa als membres de la Comissió Informativa d'Urbanisme que dictaminen favorablement sobre la següent proposta d'acord per a la posterior elevació al Ple de l'Ajuntament:  
  
Primer. Reiterar, de nou, el tràmit d'informació pública de la modificació puntual proposada amb el número 34, per a adequar les previsions del pla general d'ordenació urbana, i es justifica perquè esta perseguix adscriure els sòls qualificats de xarxa primària (parc urbà) pel pla general, a les distintes unitats d'execució i sectors de sòl urbanitzables pendents de desenrotllament, per a l'obtenció en el moment de la programació d'estos amb subjecció al principi equidistribució dels beneficis i de les càrregues, com a sistema de gestió alternatiu a l'expropiació, i, per tant, un benefici per a l'interés general presentada per la mercantil societat Construcciones Coveta del Garrofer, SL, representada per Francisco Herrera Cucala, per mitjà d'anuncis publicats en el Diari Oficial de la Comunitat Valenciana, així com en un diari no oficial d'àmplia difusió en la localitat, d'acord amb el que establix l'article 83.2 de la Llei 16/2005, de 30 de desembre, de la Generalitat Valenciana, Urbanística Valenciana (LUV); publicar-ho, així mateix, en el web i tauler d'anuncis de l'ajuntament, i advertir de la possibilitat de formular al·legacions, per un termini d'un mes, comptador des de la publicació de l'edicte en el Diari Oficial de la Comunitat Valenciana.  
  
  
Segon. Finalitzat el termini d'exposició pública, i, si és el cas, resoltes les al·legacions que s'hagueren presentat, s'acordarà sobre l'aprovació provisional i s'elevarà per a l'aprovació definitiva l'esmentada modificació als servicis territorials d'Urbanisme i Ordenació Territorial de Castelló.  
  
Tercer. Suspendre l'atorgament de llicències d'edificació, demolició i parcel·lació i programació en l'àmbit territorial definit anteriorment, pel termini d'un any, de conformitat amb el que establix l'article 101.2 de la LUV.  
  
Cosa que es fa pública a fi que les persones interessades puguen consultar l'expedient en el Departament d'Urbanisme de l'Ajuntament d'Alcalà de Xivert i presentar les al·legacions que creguen convenients, durant el termini d'un mes des de la publicació d'este edicte en el Diari Oficial de la Comunitat Valenciana i en un diari d'informació general editat a la Comunitat Valenciana, tot això d'acord amb el que establix l'article 83.2 de la Llei 16/2005, de 30 de desembre, de la Generalitat, Urbanística Valenciana (LUV).  
  
Alcalà de Xivert, 18 de setembre de 2013.- L'alcalde: Francisco Juan Mars.